 NA HELLEN SHIKANDA SIKU ya pili ya Kongamano Kuu la Afrika la Kuangazia Mabadiliko ya Tabianchi imeanza kwa mbwembwe za aina yake, Naibu Rais Rigathi Gachagua alipomkaribisha Kiongozi wa Azimio La Umoja-One Kenya Raila Odinga.  Kongamano hilo linaendelea katika ukumbi wa KICC, Nairobi. Rais wa Benki ya Maendeleo katika Bara la Afrika (AfDB) Akinwumi Adesina amesema kuna haja ya kuhakikisha kwamba mifumo ya kifedha ulimwenguni inabadilishwa ili kuzingatia mahitaji ya bara Afrika. “Benki ya AfDB inaahidi kutoa Dola 25 milioni (Sh3.6 bilioni) za kusaidia kukabiliana na athari za mabadiliko ya tabianchi,: ametangaza Bw Adesina akiongeza kwamba Africa ni sharti itumie gesi asilia na nishati jadidifu. Ameeleza kwamba ipo haja ya kuhakikisha chakula na mifumo ya kilimo katika bara Afrika inakuwa ni ile ya kustahimili changamoto za mabadiliko ya tabianchi. Rais William Ruto aliwakaribisha wajumbe jana Jumatatu akitaja Kenya kuwa ndilo chimbuko la binadamu. Aliwaeleza ana mpango wa kuhakikisha Kenya inafuta hitaji la visa kwa wale wageni wanaokuja kwa sababu “si haki kumwambia mtu atafute visa akirejea nyumbani.” You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  